Հացի գնի՝ 30 դրամով թանկացմանը անդրադարել է նաեւ երեկ պաշտոնական այցով Լոռու մարզ այցելած փոխվարչապետ Տիգրան Ավինյանը, նշելով, որ իրեն եւս հասել են այն լուրերը, թե հացի գնի թանկացումը կապված է հարկային մարմնի՝ բոլոր աշխատակիցներին գրանցել ստիպելու հետ. «Խոսակցություններ են գնում, որ հիմա շատերը ստիպված են իրենց աշխատողներին գրանցել հարկային դաշտում, եւ դա որոշակիորեն նույնպես ազդում է ինքնարժեքի վրա: Որպեսզի հասկանանք՝ դա իրոք այդպես է, թե ոչ, ես կարծում եմ, որ հարկային մարմինները կտանեն աշխատանք, բայց սկզբունքը պետք է լինի հետեւյալը՝ բոլորը պետք է լինեն հարկային դաշտում, բոլորը պետք է ունենան գրանցված աշխատողներ»: